CELEX: 62013CN0193
Language: et
Date: 2013-04-15 00:00:00
Title: Kohtuasi C-193/13: nfon AG 15. aprillil 2013 esitatud apellatsioonkaebus Üldkohtu (neljas koda) 29. jaanuari 2013 . aasta otsuse peale kohtuasjas T-283/11: Fon Wireless Ltd. versus Siseturu Ühtlustamise Amet (kaubamärgid ja tööstusdisainilahendused)

29.6.2013   
            
            
               ET
            
            
               Euroopa Liidu Teataja
            
            
               C 189/5
            
         nfon AG 15. aprillil 2013 esitatud apellatsioonkaebus Üldkohtu (neljas koda) 29. jaanuari 2013. aasta otsuse peale kohtuasjas T-283/11: Fon Wireless Ltd. versus Siseturu Ühtlustamise Amet (kaubamärgid ja tööstusdisainilahendused)
   (Kohtuasi C-193/13)
   2013/C 189/09
   Kohtumenetluse keel: saksa
   
      Pooled
   
   
      Apellant: nfon AG (esindaja: advokaat V. von Bomhard)
   
      Teised menetlusosalised: Siseturu Ühtlustamise Amet (kaubamärgid ja tööstusdisainilahendused), Fon Wireless Ltd.
   
      Apellandi nõuded
   
   
               —
            
            
               tühistada Üldkohtu vaidlustatud otsus;
            
         
               —
            
            
               teise võimalusena tühistada otsus osas, milles leitakse, et vanema ühenduse kaubamärgiga nr 4719738 „fon” (kujutis) on segiajamise tõenäosus,
            
         
               —
            
            
               mõista kostjalt välja hageja kohtukulud esimeses kohtuastmes.
            
         
      Väited ja peamised argumendid
   
   Käesolev apellatsioonkaebus on esitatud Üldkohtu 29. jaanuari 2013. aasta otsuse peale kohtuasjas T-283/11, millega muudeti Siseturu Ühtlustamise Ameti neljanda apellatsioonikoja 18. märtsi 2011. aasta otsust (asi R 1017/2009-4) seoses Fon Wireless Ltd ja nfon AG vahelise vastulausemenetlusega selliselt, et nfon AG poolt apellatsioonikojale esitatud kaebus jäeti rahuldamata.
   Apellant esitab ühe ainsa väite nõukogu 26. veebruari 2009. aasta määruse (EÜ) nr 207/2009 ühenduse kaubamärgi kohta (1) artikli 8 lõike 1 punkti b rikkumise kohta. Segiajamise tõenäosust määruse nr 207/2009 alusel kontrollides tuleb läbi viia kõiki käesoleva juhu asjakohaseid tegureid arvesse võttev igakülgne hindamine. Selle nõude rikkumise väites tuuakse välja kolm aspekti ja nimelt, et vastandatud kaubamärke võrreldes on ekslikult määratletud nende eristavad osad, et segiajamise tõenäosust on ekslikult hinnatud automaatselt ja et segiajamise tõenäosust ei ole igakülgselt hinnatud, kuna ei ole piisavalt arvesse võetud koostisosa „fon” vähest eristusvõimet.
   
      (1)  ELT L 78, lk 1.